TÁRSULATI ÜGYEK. 
29b 
Bacillariákat és Diatomaceákat tartalmazó kőzeteket illető tanulmányairól. (L. a 
rövid közlemények között.) 
6. A titkár jelenti, hogy Halhat Albin bányafőnök Ózdon a rendes tagok 
sorába óhajt lépni, ajánlja Matyasovszky Jakab. — Egyhangúlag megválasztatott. 
Ezzel a nyári szünetek előtti utolsó szakülés véget ért. A jövő őszi-téli ülés¬ 
szak első rendes szakülése november 5-ikére van kitűzve. 
III.—V. VÁLASZTMÁNYI ÜLÉSEK. 
1884. évi április 2-ikán, május 7-ikéii, és május 28-ikáu. 
Elnök : Dr. Szabó József. 
(III.) Az áprilisi választmányi ülésen folyó ügyek képezték a tanácskozások 
tárgyát, a melyeknek elintézése után a bánya- és kohóvállalatokhoz intézendő fel¬ 
lövés szövegének végleges megállapítására Zsigmondy Vilmos alelnök, Bruimann 
Vilmos és dr. Hofmann Károly választmányi tagok s a titkár neveztettek ki. 
(IV.) A május 7-iki választmányi ülésen a folyó ügyek elintézése után jelen¬ 
tette a titkár, hogy a földművelés-, ipar- és kereskedelemügyi minisztérium 1884-re 
ismét 300 frtnyi szövetségi quotát engedélyezett, s az összeg a m. kir. Földtani 
Intézet igazgatóságától már föl is vétetett. -— Örvendetes tudomásul szolgál. 
Jelentette továbbá a titkár, hogy a Közlönynek az idénre megállapított ter¬ 
jedelmét (a 26 nyomatott ivet) a most készülő füzettel -— mely magában foglalja a 
földtani intézet összes 1883-ik évi jelentéseit — túl fogjuk lépni, úgy hogy az őszre 
már nem maradna kiadni való füzet; míg ellenben kéziratokból becses készlet áll 
rendelkezésünkre. A választmány elhatározza, hogy ha a pénzviszonyok megenge¬ 
dik, az idén nehány Ívvel több adassék ki, hogy a beérkezett és elfogadott kéziratok 
mind megjelenhessenek. 
A magyar bánya- és kohóvállalatokhoz alapítványok tétele ügyében inté¬ 
zendő, bizottságilag megállapított felhívást a választmány en bloc elfogadta s elha¬ 
tározta, hogy az az alelnök aláírásával is ellátva bocsátassék ki. 
(V.) A május 28-ili választmányi ülésen, mely a nyári szünetek előtt utolsó 
összejövetele volt a választmánynak, elintéztettek a folyó ügyek és tárgyaltattak a 
következők: 
Matlekovics Sándor h. államtitkár mint a kiállítási óvsz. bizottság elnöke, 
felhívja társulatunkat, hogy a kiállítás tartama alatt Budapesten a hatáskörébe tar¬ 
tozó tudományszakok képviseletében hazai vagy esetleg nemzetközi értekezletet 
vagy társas összejövetelt rendezne. -— Tekintetbe véve azt, hogy a kiállítás orsz. 
bizottsága e felhívással kapcsolatban afféle kedvezményekről és előnyökről, a mi¬ 
nőkben a legutóbbi párisi kiállításon részesültek az ily congressusok tagjai, semmi 
említés sem tétetik, a választmány ez ügyben egyelőre semmi határozatot sem 
hozhat és semmi mozgalmat nem indíthat meg. 
A magyar orvosok és természetvizsgálóknak jövő augusztusban Temesváron 
és Buziáson tartandó vándorgyűlésére a társulat, mely különben is számos tagja 
által lesz képviselve, külön üdvözlő iratot is fog küldeni. 
